Covid-19-statistieke: Nog 154 sterfArgieffoto (Foto: Unsplash) Nog 154 pasiënte in Suid-Afrika het weens Covid-19 gesterf. Dit bring die land se dodetal op 23 106 te staan. Dr. Zweli Mkhize, minister van gesondheid, het Saterdagaand in sy gebruiklike verklaring gesê die jongste sterftes is onderskeidelik in die Oos-Kaap (97), die Vrystaat (5), Gauteng (11), KwaZulu-Natal (10) en die Wes-Kaap (31) aangemeld. Dít terwyl nog 7 882 mense in die land in die laaste siklus van 24 uur positief getoets het vir die koronavirus. Altesaam 852 965 mense in Suid-Afrika het nou reeds Covid-19 opgedoen. Volgens Mkhize het 760 118 pasiënte in Suid-Afrika reeds van die koronavirus herstel. Nog 40 211 toetse is intussen uitgevoer. Die land het nou reeds 5 819 755 toetse sedert die uitbreek van die virus gedoen. Die meeste van die toetse is in die private sektor uitgevoer. Sterftes en persone wat herstel het: